и за да се произнесе взе предвид следното:
 Производството пред Административен съд – Б. е образувано по жалба на Л. Б. Г. 
от с. Г. А., общ. О. против Заповед № ОА-АПО-408/17.06.2011 г. на О. У. на О. 
Б., с която е отхвърлено искането й за изплащане на обезщетение по реда на 
ЗПГРРЛ.
 Видно от данните по делото заповедта е връчена на заявителката по пощата с 
обратна разписка, получена срещу подпис на 21.06.2011 г. С молба вх. № 94С-
00-63(1)/01.07.2011 г. адресирана до О. У. на О. Б. Г. е поискала органът да 
преразгледа молбата й и да й се изплати претендираното парично обезщетение, 
като не отрича, че е пропуснала срока за предявяване на искането, но то се 
дължи на обстоятелството, че не получава Държавен вестник. Приемайки искането 
за преразглеждане за жалба против отказа с писмо изх. № 94С-00-63(3)/26.07.2011 
г. органът й е указал, че само съдът може да отмени постановения отказ за 
изплащане на обезщетението като следва да уточни до кой орган следва да бъде 
адресирана молбата й. Писмото съдържащо посоченото указание е получено по 
пощата с обратна разписка на 29.07.2011 г. С молба вх. № 94С-
00-63(4)/05.08.2011 г.  адресирана до съда, чрез органа издал акта, имаща 
характер на жалба, макар и с бланкетни доводи и непрецизна формулировка на 
заявения петитум Л. Г. е поискала от съда да преразгледа цялата преписка и да 
бъде постановено решение, с което да й бъде изплатено парично обезщетение като 
репресирано лице, което сочи на искане за отмяна на оспорения административен 
акт. 
 При тези данни съдът намира, че “молбата” на Л. Г., имаща характер на жалба 
против Заповед № ОА-АПО-408/17.06.2011 г. на О. У., като подадена извън 
преклузивния по чл. 149, ал. 1 от АПК срок за процесуално недопустима, поради 
което следва да бъде оставена без разглеждане. 
 Съгласно разпоредбата на чл. 149, ал. 1 от АПК административните актове могат 
да оспорят пред съда досежно тяхната законосъобразност в 14 дневния срок от 
съобщаването им. Оспорената заповед, съдържаща изрично указание пред кой орган 
и в какъв срок може да бъде оспорена, е получена от жалбоподателката на 
21.06.2011 г., като законовоопределения срок е изтекъл на 05.07.2011 г. – 
вторник, присъствен ден. Не може да се приеме, че срокът за обжалване на 
заповедта е спазен, макар и предявен пред некомпетентен орган, с подадената от 
Г. молба  до областния У. от 01.07.2011 г., тъй като тя съдържа искане за 
преразглеждане на молбата й от органа, издал акта и изплащане на обезщетение. 
Няма заявено искане за отмяна на заповедта, което би било индиция че искането е 
отправено до съда, но неправилно адресирано до органа. Това  сочи на искане  за 
отзив по чл. 91, ал. 1 АПК, по което административният орган не е бил длъжен да 
се произнесе. По отношение на него не е налице и задължение да изпрати искането 
на по-горестоящия административен орган, тъй като такъв не съществува, нито 
актовете на областните управители подлежат на оспорване по административен ред 
по арг. на  чл. 82 АПК. Още по-малко по отношение на областния У. е налице 
задължение да изпрати "искането" до съда, тъй като сезирането му е въпрос на 
личната преценка на засегнатото лице. При това положение не е налице хипотезата 
на чл. 31, ал. 4 АПК, уреждащ задължението на административния орган в случаи 
на искане, от което е явно, че то трябва да бъде адресирано до съда, да го 
върне с кратки писмени или устни указания до заявителя.  Ето защо писмо изх. № 
94С-00-63(3)/26.07.2011 г., получено от Г. на 29.07.2011 г., в което се 
напомня, че срокът за обжалване на заповедта пред съда е 14 дневен от 
съобщаването й, както е посочено в самата заповед не може да новира срока по 
чл. 149, ал. 1 от АПК, поради което не може да се приеме, че последващата 
молба, имаща характер на жалба против индивидуален административен акт е 
спазен. 
 Като подадена на 05.08.2011 г., извън срока по чл. 149, ал. 1 от АПК – изтекъл 
на  05.07.2011 г. – вторник, присъствен ден, жалбата на Г. е просрочена, поради 
което е следва да бъде оставена без разглеждане, а производството по делото - 
прекратено. 
        Водим от горното и на основание чл.159, т. 5 от АПК, Административен 
съд  - Б. 

    О  П  Р  Е  Д  Е  Л  И  :
 
 ОСТАВЯ БЕЗ РАЗГЛЕЖДАНЕ жалбата на Л. Б. Г. от с. Г. А., общ. О. против Заповед 
№ ОА-АПО-408/17.06.2011 г. на О. У. на О. Б..
 ПРЕКРАТЯВА производството по адм. дело № 662/2011 год. по описа на АС - Б.. 
 Определението подлежи на обжалване пред Върховен административен съд с частна 
жалба в 7-мо дневен срок от получаване на съобщението до страните.
 
      АДМИНИСТРАТИВЕН СЪДИЯ: /п/ Илонка Рашкова

Вярно с оригинала!
Г.Б.